 Mudanayaal door ah, ayaa Wasiirka wax ka weydiiyay Odoroska miisaaniyadda, waxaana meelaha mudanayaasha sida gaar ah qaarkood suaalohoodu la xidhiidheen ka mid ahaa Arinta horumarinta Gobolada Bari, gaar ahaan Lacagta kabka ah ee 2-ga ah ee loogu tala galay in lagu horumariyo Gobolada Bariga, taas oo la weydiiyay inuu caddeeyo Mashaariicda ilaa hadda lagu hirgaliyay, maadaama lacagtaa oo gaadhay Malaayiin doolar aanay muuqan wax cad oo loogu qabtay gobolada Bariga, wuxuuna isagoo taas jawaab ka bixinaya yidhi, Arinta la xidhiidha Gobolada Bariga iyo wax ka qabadkooda,umay yaraysan Xukuumaddu, wax badan bay ka qabatay, hadday tahay Iskuulo, hadday tahay Dhakhtaro, hadday tahay Waddooyin iyo hadday tahay Kaabayaasha kale ee dhaqaalaha ee kala duwan oo runtii si weyn bay xukumaddu wax uga qabatay Intaas oo XannaanoMCH, intaas oo Iskuul, intaas oo Jaamacadood, intaas oo wado bilaw ah intuba waxay runtii ka mid yihiin waxyaabaha XUkumadda Kulmiye wax ka qabatay 2-dana sidoodii ayay u galaan dakhli ka baddana wuu galaa Gobolada Bari ayuu yidhi Wasiir Samaale, balse muu tilmaamin goobaha iyo deegaamada laga hirgeliyay wadooyinka, Iskuulada iyo MCH-yada uu sheegay in lacagtaa 2 laga fuliyay. 